CELEX: 62020TN0091
Language: hr
Date: 2020-05-15 00:00:00
Title: Predmet T-91/20: Tužba podnesena 15. svibnja 2020. – WT protiv Komisije

10.8.2020   
            
            
               HR
            
            
               Službeni list Europske unije
            
            
               C 262/26
            
         
      Tužba podnesena 15. svibnja 2020. – WT protiv Komisije
      (Predmet T-91/20)
      (2020/C 262/36)
      Jezik postupka: engleski
      
         Stranke
      
      
         Tužitelj: WT (zastupnici: G. Pandey i V. Villante, odvjetnici)
      
         Tuženik: Europska komisija
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  poništi odluku tijela za imenovanje od 7. studenoga 2019., priopćenu tužitelju na taj dan kroz sustav ARES, kojom se odbija tužiteljičina pritužba na temelju članka 90. stavka 2. Pravilnika o osoblju za dužnosnike Europske unije, podnesena 17. srpnja 2019., što uključuje i odbijanje njezina zahtjeva za naknadu štete u visini od 30 000 eura;
               
            
                  —
               
               
                  poništi odluku tijela za imenovanje od 17. travnja 2019., kojom se izriče ukor prema članku 9. stavku 1. točki (b) Priloga IX. Pravilniku o osoblju;
               
            
                  —
               
               
                  naloži tuženiku da tužiteljici plati naknadu u visini od 30 000 eura za štetu koja je nastala zbog navedenih nezakonitih pobijanih odluka;
               
            
                  —
               
               
                  naloži provođenje istražnih mjera, kako se zahtijevaju u ovoj tužbi;
               
            
                  —
               
               
                  naloži Europskoj komisiji da snosi vlastite troškove, kao i tužiteljičine troškove ovog sudskog postupka.
               
            
         Tužbeni razlozi i glavni argumenti
      
      U prilog osnovanosti tužbe tužiteljica ističe dva tužbena razloga.
      
                  1.
               
               
                  Prvi tužbeni razlog, koji se temelji na povredi dužnosti brižljivog postupanja i načela dobre uprave utvrđenih u članku 41. Povelje Europske unije o temeljnim pravima.
               
            
                  2.
               
               
                  Drugi tužbeni razlog, koji se temelji na povredi razumnog roka utvrđenog u članku 41. Povelje o temeljnim pravima i načela pravne sigurnosti, te na povredi članka 12.a Pravilnika o osoblju (zabrana uznemiravanja) i očitoj pogreški u ocjeni.